stanford-oval/wikipedia huggingface dataset:
Kannabiksen vaikutukset
Sivu- ja haittavaikutukset > Psyykkiset sairaudet > Skitsofrenia

Vuodelta 2008 oleva tutkimus tarkastelee kannabispsykoosin ja skitsofrenian välisiä yhtymäkohtia. Archives of General Psychiatry -nimisessä lehdessä julkaistun tutkimuksen mukaan kannabispsykoosi ja alkava skitsofrenia saattavat olla sama asia. On tavallista, että akuutin päihtymystilan alaisena olevat kokevat joitakin psykoosin kaltaisia oireita kuten herkkyyttä äänille ja vainoharhaisuutta, mutta nämä katoavat päihtymystilan myötä. Tuoreselvennä Britanniassa suoritettu tutkimus ei havainnut aikaisempien tulosten ennustamaa kasvua psyykkisiin sairauksiin sairastuneiden potilaiden määrässä kannabiksen käytön yleistymisestä huolimatta, vaan diagnoosien määrä on vuosina 1996–2005 pysynyt samana tai jopa hieman laskenut.
Ruotsalaisessa kohorttitutkimuksessa (50 087 vuosina 1969–1970 kutsuntoihin osallistunutta miestä) kannabiksen käyttö lisäsi skitsofrenian riskiä annosriippuvaisesti. Runsaaseen (yli 50 kertaa) käyttöön liittyi jopa 6–7-kertainen skitsofrenian riski. Kohonnutta riskiä ei todettu muihin psykoosisairauksiin kuin skitsofreniaan.
Vieroitusoireet

Kannabis on päihde, joka mahdollisesti aiheuttaa joillekin käyttäjilleen vieroitusoireita. Kannabisvieroitusoireyhtymän kliinistä merkittävyyttä on kuitenkin epäilty, eikä DSM-IV tunnista sitä. Oireyhtymästä on silti kertynyt todisteita. Vieroitusoireet näyttävät olevan pahimmillaan päivinä 2–4 käytön lopettamisen jälkeen ja kestävän kaikkiaan 7–10 päivää.
Neljän saksalaisen yliopiston tutkijat päätyivät tulokseen, jonka mukaan vieroitusoireet ovat verrattain lieviä, lyhytaikaisia ja koskettavat vain vähemmistöä kannabiksen käyttäjistä, jotka on määritelty riippuvaisiksi päihteestään. Ensimmäisenä päivänä käytön lopettamisen jälkeen tutkittujen potilaiden yleisimmin raportoimia vahvoja oireita olivat hikoilu (28 %), nukkumisongelmat (21 %), kuumat aallot (21 %) ja vähentynyt ruokahalu (15 %). Muita yleisesti ilmoitettuja, psyykkisiä oireita olivat levottomuus (20 %), hermostuneisuus (20 %) ja surullisuus (19 %).
Yhdysvaltain kansallinen tiedeakatemia (Lääketieteen instituutti) raportoi vuonna 1999, että todetut kannabikseen liittyvät vieroitusoireet ovat yleensä lieviä verrattuna useimpien muiden päihteiden aiheuttamiin. Kannabiksen tapauksessa vieroitusoireista ei ole ihmiselle vaaraa.
Kannabiksen käyttötavalla on merkitystä sen vaikutuksiin. Syötynä esimerkiksi leivonnaisissa kannabiksen vaikutukset ovat intensiivisemmät ja pitkäkestoisemmat kuin polttamalla.
Kero Blaster

| Kero Blaster |
| --- | --- |
Kehittäjä:  Pixel
Julkaisija:  Pixel
Jakelija:  PLAYISM (PC), App Store (iOS)
Suunnittelija:  Pixel
Julkaistu:  11. toukokuuta 2014
Lajityyppi:  tasohyppely
Pelimuoto:  yksinpeli
Ikäluokitus:  ESRB: Kaikenikäisille 
Alusta:  Windows, iOS
Jakelumuoto:  Digitaalinen jakelu ja digitaalinen lataus
Lisää peliartikkeleitaVideopelien teemasivulla
Infobox OK  : 
Kero Blaster (jap. ケロブラスター) on japanilaisen Studio Pixelin kehittämä sammakkoaiheinen tasohyppelypeli. Sen julkaisupäivä oli 11. toukokuuta 2014 ja se julkaistiin PC:lle sekä iOS:lle. Pelin jakelija PC:lle on japanilainen PLAYISM, jonka kautta on myös ladattavissa pelin prologi ja kokeiluversio PINK HOUR. App Storesta voi ladata pelin kosketusnäytölle kehitetyn version iOS:lle.
Juoni

Pelin päähenkilö on sammakko, joka työskentelee Cat & Frog Inc. yhtiössä, joka kehittää teleporttiteknologiaa. Hänen tehtävänään on puhdistaa yhtiön tukkeutuneet teleportit mustista olennoista, joita kutsutaan nimellä "negativus legatia".
Pelaaminen

Kero Blaster on tasohyppelypeli ja se muistuttaa Pixelin aikaisempaa peliä, Cave Storya. Pelin grafiikat ovat pikseligrafiikkaa ja se tekee pelaamisesta retrohenkistä. Peli etenee tasoissa, joihin "Kero" lähetetään vuoroperään teleportin välityksellä. Pelissä on aseiden kehittämismahdollisuus ja tuhoamalla pomoja pelaaja saa uusia aseita sekä apuvälineitä.
Aiheesta muualla

Pelin kehittäjän kotisivu (japaniksi)
PLAYISM (Arkistoitu – Internet Archive) (englanniksi)
Kim Jae-joong

Kim Jae-joong
Kim Jaejoong (hangul: 김재중; hanja: 金在中; s. 26. tammikuuta 1986) [lähde? ], tunnetaan myös nimellä Jaejoong, on eteläkorealainen laulaja, lauluntekijä, näyttelijä, ohjaaja ja suunnittelija. Hän on parhaiten tunnettu korealaisen pop-ryhmän JYJ:n jäsenenä, ja oli yksi poikabändi TVXQ:n alkuperäisistä jäsenistä. Kim tunnettiin myös nimillä Hero Jaejoong (Etelä-Korea), Jejung (ジェジュン) (Japani), ja 英雄在中 (영웅재중) (Kiina). Kim käyttää nyt nimeä Kim Jaejoong (JYJ) aktiviteeteissaan.
Kim on laajentanut toimintaansa näytellessään televisiodraamoissaan, mukaan lukien Sunao ni Narenakute, Protect the Boss, Dr. Jin, Triangle ja viimeisimpänä SPY ja elokuvissa, kuten Heaven's Postman ja Jackal is Coming. Hän oli myös toiminnanjohtaja JYJ:n 2011 Worldwide Tourilla ja 2011 LG Whisen Rhytmic All Starsissa.
Tammikuussa 2013 hän julkaisi ensimmäisen EP:nsä, nimeltään I, ja seuraavaksi täyspitkän albumin, WWW:n lokakuussa samana vuonna.
Kantaatti nro 2 (Webern)

Anton Webern aloitti toisen kantaattinsa (op. 31) säveltämisen keväällä 1941. Se valmistui talvella 1943. Se on säveltäjän pisin teos ja jäi myös hänen viimeisekseen. Kantaesityksen johti Webernin kuoleman jälkeen Hans Rosbaud vuonna 1950. Kuusiosaisessa teoksessa lauletaan Hildegard Jonen runoja.
Kantaatti on sävelletty sopraano- ja bassosolisteille, sekakuorolle ja orkesterille.
Osat

Schweigt auch die Welt
Sehr tief verhalten innerst Leben
Schöpfen aus Brunnen des Himmels
Leichteste Bürden der Bäume
Freundselig ist das Wort
Gelockert aus dem Schoße
Kim Jin-hui

Kim Jin-hui (kor. 김 진희; s. 1. maaliskuuta 1940) on eteläkorealainen entinen lentopalloilija. Hän oli mukana Tokion olympialaisissa 1964, joissa Etelä-Korea oli turnauksen kymmenes eli viimeinen.
Kim In-sub

| Mitalit> Maa:   Etelä-Korea.Miesten paini. Olympialaiset  | Mitalit> Maa:   Etelä-Korea.Miesten paini. Olympialaiset  | Mitalit> Maa:   Etelä-Korea.Miesten paini. Olympialaiset  | Maa:   Etelä-Korea> Miesten paini. |
| --- | --- | --- | --- |
|  Hopeaa | Sydney 2000 | 58 kg |  |
| MM-kilpailut  | MM-kilpailut  | MM-kilpailut  |  |
|  Kultaa | Gävle 1998 | 58 kg |  |
|  Kultaa | Ateena 1999 | 58 kg |  |
|  Hopeaa | Patras 2001 | 63 kg |  |
Kim In-sub (s. 2. maaliskuuta 1973 Daegu) on eteläkorealainen entinen painija ja olympiamitalisti. Hän voitti hopeaa Sydneyn olympialaisissa 2000 alle 58-kiloisten sarjassa. Kim menestyi myös MM-kisoissa: hän voitti kultaa alle 58-kiloisten sarjassa vuosina 1998 ja 1999 sekä hopeaa alle 63-kiloisten sarjassa vuonna 2001.
Keski-Suomen museo

| Keski-Suomen museo |
| --- | --- |
 Museo toimii 1961 valmistuneessa ja Alvar Aallon suunnittelemassa rakennuksessa.
Tyyppi:  kulttuurihistoriallinen museo, alueellinen vastuumuseo
Osoite:  Alvar Aallon katu 7, 40600 Jyväskylä  
Sijainti:  Jyväskylä
Perustettu:  1932
Ylläpitäjä:  Jyväskylän kaupunki
Johtaja:  Hanna-Kaisa Melaranta
Kotisivut:  www.jyvaskyla.fi/keskisuomenmuseo
Koordinaatit:  62.2338°N, 25.7313°E
 fiKeski-Suomen museo 
     
Keski-Suomen museo on kulttuurihistoriallinen museo, joka toimii Keski-Suomen alueen alueellisena vastuumuseona ja Jyväskylän kaupunginmuseona. Näyttelyiden lisäksi museo harjoittaa alansa tutkimusta, tallentamista ja opetusta sekä huolehtii alueen rakennuskulttuurin ja kulttuuriympäristön tutkimisesta. Keski-Suomen museon erilliskohteita ovat Heiskan taiteilijakoti, Pienmäen talomuseo Hankasalmella, Keski-Suomen museon Käsityöläismuseo, Niitynpään työläiskotimuseo Vaajakoskella, Jyväskylän kunnallistekniikan museo. Museon hallussa ovat myös Carl Christian Rosenbröijerin hautakappeli ja Nojosniemen veneverstas.
Alvar Aallon suunnittelema vuonna 1961 valmistunut museorakennus sijaitsee Jyväskylän Ruusupuistossa Älylässä, joka on saanut nimensä alueella asuneiden Jyväskylän opettajaseminaarin lehtoreiden mukaan. Museorakennusta laajennettiin vuosina 1989–1990. Sen postiosoite on Alvar Aallon katu 7. Museon perusnäyttelyjä olivat vuoteen 2017 asti Jyväskylä-näyttely ja Keski-Suomi-näyttely.
Museo suljettiin peruskorjauksen ajaksi vuosiksi 2017–2020 ja avattiin jälleen yleisölle helmikuussa 2020, jolloin siellä avautui myös uusi perusnäyttely Keskisuomalaisuutta etsimässä.
Tontin arkkitehtoniseen kokonaisuuteen kuuluu viereinen Alvar Aalto -museo.
Aiheesta muualla

Museon verkkonäyttelyt
Toivolan vanha piha
Alvar Aallon tuotanto
| Luettelo Alvar Aallon suunnittelemista rakennuksista |
| --- | --- |
1919–1929:  Alajärven suojeluskuntatalo | Villa Väinölä | Jyväskylän työväentalo | Seinäjoen suojeluskuntatalo | Lounais-Suomen Maalaistentalo | Läntinen Pitkäkatu 20 | Jyväskylän suojeluskuntatalo | Muuramen kirkko
1930–1945:  Paimion parantola | Turun Sanomien toimitalo | Villa Tammekann | Oulun sulfiittiselluloosatehdas | Viipurin kaupunginkirjasto | Alvar Aallon kotitalo | Savoy-maljakko | Sunilan asuinalue | Sunilan sellutehdas | Tehtaanmäen asuinalue | Terassitalo | Villa Mairea | Stora Enson Anjalankosken tehtaat
1946–1959:  Strömbergin tehtaan asuinalue | Rautatalo | Insinööritalo | Otahalli | Säynätsalon kunnantalo | Oulun lannoitetehdas | Aerola | Muuratsalon koetalo | Pamilon vesivoimalaitos | Summan paperitehdas | Alvar Aallon ateljee | Jyväskylän uimahalli | Jyväskylän yliopiston päärakennus | Kansaneläkelaitoksen päätoimitalo | Hansaviertel | Aalto-paviljonki | Korkalovaaran asuinalue | Kolmen Ristin kirkko | Aalto-keskus | Kulttuuritalo | Maison Louis Carré
1960–1969:  Lieksankosken voimalaitos | Lakeuden Risti | Keski-Suomen museo | Lappia-talo | Aaltohuset | Alvar-Aalto-Kulturhaus | Aalto-Hochhaus | Pyhän Hengen kirkko ja seurakuntakeskus | Enso-Gutzeitin pääkonttori | Seinäjoen kaupungintalo | Viitatorni | Ilokivi | Pylkönmäen kirkko | Teknillisen korkeakoulun päärakennus | Seinäjoen kaupunginkirjasto | Seinäjoen seurakuntakeskus | Rovaniemen kaupunginkirjasto | Pyhän Stefanoksen kirkko | Valtion virastotalo (Seinäjoki) | Kirjatalo | Villa Kokkonen
1970–1991:  Alajärven hallintokeskus | Villa Skeppet | Pohjolan talo | Otaniemen vesitorni | Finlandia-talo | Kunsten | Alvar Aalto -museo | Sähkötalo | Ristinkirkko | Riolan kirkko | Jyväskylän kaupunginteatteri | Seinäjoen kaupunginteatteri | Essenin oopperatalo | Alajärven kaupunginkirjasto
Kirjonuoliainen

| Kirjonuoliainen |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Lahko::  Karppikalat Cypriniformes
Heimo::  Kivennuoliaiset Nemacheilidae
Suku::  Acanthocobitis
Laji::  botia
Kaksiosainen nimi
 Acanthocobitis botia  (F. Hamilton, 1822) 
Synonyymit
 Paracanthocobitis botia 
Katso myös
   Kirjonuoliainen Wikispeciesissä   Kirjonuoliainen Commonsissa 
Infobox OKNimi-testi OK: 
Kirjonuoliainen (Acanthocobitis botia) on kivennuoliaisten heimoon kuuluva makean veden kalalaji. Sitä tavataan Bangladeshissa, Bhutanissa, Kiinassa, Intiassa, Myanmarissa, Nepalissa, Pakistanissa ja Thaimaassa. Kirjonuoliainen voi kasvaa jopa 14,9 senttimetrin mittaiseksi. Kirjonuoliainen kutee 100-150 munaa.
Katherine McNamara

| Katherine McNamara |
| --- | --- |
 Katherine McNamara Night Under the Stars -festivaaleilla huhtikuussa 2014.
Henkilötiedot
Koko nimi:  Katherine Grace McNamara
Syntynyt: 22. marraskuuta 1995 (ikä 28) Kansas City, Missouri, Yhdysvallat
Ammatti:  näyttelijä
Näyttelijä
Taiteilijanimet:  Kat McNamara
Aktiivisena:  2007–
Merkittävät roolit:  Harper Munroe (Happyland) Clary Fray (Shadowhunters) Myra Santelli (Girl vs. Monster)
Aiheesta muualla
www.katmcnamara.com
IMDb 
AllMovie
McNamara vuoden 2014 Save A Child’s Heart Celebration & Honorary Ceremony -hyväntekeväisyystapahtumassa.
Katherine Grace ”Kat” McNamara (s. 22. marraskuuta 1995 Kansas City, Missouri, Yhdysvallat) on yhdysvaltalainen näyttelijä ja laulaja, joka tunnetaan parhaiten Clary Fraynä Freeform-kanavan fantasiasarjasta Shadowhunters (2016–2019), Harper Munroena MTV:n komediasarjasta Happyland (2014) ja Myra Santellinä Disney Channelin alkuperäiselokuvassa Girl vs. Monster (2012).
Varhainen elämä

McNamara valmistui high schoolista 14-vuotiaana. Hän suoritti alemman tason korkeakoulututkinnon 17-vuotiaana.
Ura

McNamara  aloitti uransa Broadway-teatterin näyttämöillä esiintyen esimerkiksi "A Little Night Music" -näytelmässä Catherine Zeta-Jonesin ja Angela Lansburyn kanssa. Ensimmäiset televisioesiintymiset hän teki vierailemalla sarjoissa Drop Dead Diva ja 30 Rock. Myöhemmin McNamara on vieraillut myös sarjoissa Kickin’ It, Jessie, Kosketus, Drop Dead Diva, C.S.I. ja The Fosters.
McNamara on esiintynyt indie-elokuvissa Contest (2013) ja A Sort of Homecoming (2015). Hän sanoitti ja lauloi Contest-elokuvan soundtrackille kappaleen "Chatter", johon tehtiin myös musiikkivideo.
McNamara näytteli pääosaa MTV:n lyhyeksi jääneessä komediasarjassa Happyland vuonna 2014. Tuon jälkeen hän esiintyi Sonyan roolissa Labyrintti-elokuvan jatko-osassa Labyrintti – Aavikkokokeet.
Toukokuussa 2015 varmistettiin McNamaran saaneen Clary Frayn roolin Freeform-kanavan Shadowhunters-fantasiasarjasta, joka perustuu Cassandra Claren luomaan Varjojen kaupungit -kirjasarjaan.
Ehdokkuudet

| Vuosi | Palkinto | Kategoria | Teos | Lopputulos | Viite |
| --- | --- | --- | --- | --- | --- |
| 2016 | Teen Choice -palkinto | Choice TV: Breakout Star | Shadowhunters | Ehdokkuus |  |
Aiheesta muualla

Wikimedia Commonsissa on kuvia tai muita tiedostoja aiheesta .
Katherine McNamara Internet Movie Databasessa. (englanniksi)
Katherine McNamara Allmoviessa (englanniksi)
Kauri (nimi)

Kauri on suomalainen miehen etunimi. Sillä on saamelaiset ja venäjänortodoksiset juuret. Se on johdos arkkienkeli Gabrielin nimestä.
Kauriksi on Suomessa 1900-luvun alusta vuoden 2019 loppuun mennessä nimetty noin 270 miestä ja muutama nainen.
Tunnettuja Kaureja

Kauri Mikkola (1938–2014), lintu- ja hyönteistieteilijä ja tietokirjailija
Keef Hartley

Keith "Keef" Hartley (8. maaliskuuta 1944 Preston – 26. marraskuuta 2011 Preston) oli brittiläinen rumpali.
Keef Hartleyn muusikon ura alkoi Rory Storm And The Hurricanes -yhtyeessä, kun hän korvasi Beatleseihin siirtyneen Ringo Starrin. Yhtyeen hajottua Hartley pestattiin The Artwoodsin rumpaliksi. Yhtyeessä soitti myös myöhemmin Deep Purplen urkurina tunnettu Jon Lord. Hartley soitti yhtyeen ainoalla albumilla Art Gallery (1966). Hartley palkattiin John Mayall & the Bluesbreakers -yhtyeeseen, jossa hän soitti ainakin kahdella albumilla, Crusade ja Diary Of A Band.
Hartley perusti nimeään kantavan yhtyeen Keef Hartley Band, ja yhtyeen ensimmäinen albumi Halfbreed ilmestyi 1969. Samana vuonna he esiintyivät Woodstockin festivaaleilla. Yhtye julkaisi tämän jälkeen vielä viisi albumia, kunnes hajosi vuonna 1972. Yhtyeen musiikki oli progressiivista jazzrockia. 1971 Hartley esiintyi Little Big Band -nimisen kokoonpanon kanssa, joka teki yhden albumin Little Big Band. 1973 Hartley levytti sooloalbumin Lancashire Hustler. 1974 Hartley perusti yhtyeen Dog Soldier, joka julkaisi yhden albumin, Dog Soldier (1975). Tämän jälkeen Hartley teki töitä musiikkialalla, kunnes jäi eläkkeelle ja muutti takaisin sukunsa pariin Prestoniin. Vuonna 2007 häneltä julkaistiin haamukirjailijan kirjoittama muistelmateos Halfbreed (A Rock and Roll Journey That Happened Against All The Odds).
Keef Hartley oli intiaanifani ja perehtyi tarkoin intiaanikulttuuriin. Hän esiintyi usein pohjoisamerikkalaiseen intiaaniasuun pukeutuneena, joskus täysissä soturin juhlatamineissa ja sotamaalauksessa.
Kedvesem

| Kedvesem (Zoohacker Remix) |
| --- | --- |
 ByeAlex vuoden 2013 Eurovision laulukilpailujen 2. semifinaalissa.
Kappaleen tiedot
Esittäjä(t):  ByeAlex
Säveltäjä(t):  ByeAlex Zoohacker
Sanoittaja(t):  ByeAlex
Euroviisutiedot
Vuosi:  2013
Maa:  Unkari
Kieli:  unkari
Sijoitus:  10.
Pisteet:  84
Sijoitus semifinaalissa:  8.
Pisteet semifinaalissa:  66
Sanat:  sanoitus
Video:  videolinkki
”Kedvesem” (suom. Kultani) on unkarilaisen ByeAlexin esittämä kappale. Se edusti Unkaria Eurovision laulukilpailussa 2013. ByeAlex on itse säveltänyt ja sanoittanut kappaleen yhdessä unkarilaisen DJ Zoohackerin (Zoltán Palásti Kovács) kanssa.
Keelatud maa

|  Keelatud maa> Kappaleen tiedot |
| --- | --- |
Esittäjä(t):  Maarja
Säveltäjä(t):  Harmo Kallaste
Sanoittaja(t):  Kaari Sillamaa
Euroviisutiedot
Vuosi:  1997
Maa:  Viro
Kieli:  viro
Sijoitus:  8.
Pisteet:  82
Sanat:  sanoitus
Keelatud maa on Maarjan esittämä kappale, jolla hän edusti Viroa vuoden 1997 Eurovision laulukilpailussa Irlannin Dublinissa. Kappale sijoittui kahdeksanneksi 82 pisteellä.
Keegan Kolesar

| Keegan Kolesar |
| --- | --- |
 Keegan Kolesar, 2019
Henkilötiedot
Syntynyt: 8. huhtikuuta 1997 (ikä 27) Brandon, Manitoba, Kanada
Kansalaisuus:   Kanada
Jääkiekkoilija
Pelipaikka:  oikea laitahyökkääjä
Maila:  oikea
Pituus:  188 cm
Paino:  103 kg
Seura
Seura:  Vegas Golden Knights
Sarja:  NHL
Pelaajaura
Pääsarjaura:  2020–
Aik. seurat:  Seattle Thunderbirds (WHL) Quad City Mallards (ECHL) Chicago Wolves (AHL)
NHL-varaus:  69. varaus, 2015 Columbus Blue Jackets
Keegan Kolesar (s. 8. huhtikuuta 1997 Brandon, Manitoba) on kanadalainen jääkiekkoilija. Kolesar edustaa NHL-seura Vegas Golden Knightsia. Hän on pelipaikaltaan oikea laitahyökkääjä ja laukoo oikealta. Kolesar on pelannut urallaan 196 NHL-runkosarjaottelua. Näissä hän on tehnyt 18 maalia ja 37 syöttöä eli 55 tehopistettä. Kolesar on pelannut urallaan 39 NHL-pudotuspeliottelua. Näissä hän on tehnyt kolme maalia ja kuusi syöttöä eli yhdeksän tehopistettä. Tilastot päivitetty 18. kesäkuuta 2023.
Columbus Blue Jackets varasi Kolesarin kolmannella kierroksella 69. varausvuorolla vuoden 2015 varaustilaisuudessa. Kesäkuussa 2017 Blue Jackets kauppasi Kolesarin Vegas Golden Knightsiin vaihdossa toisen kierroksen varausvuoroon vuoden 2017 varaustilaisuudessa.
Kepler-69

Kepler-69:n tunnetut planeetat verrattuna aurinkokuntamme sisäosiin.
Kepler-69 on Joutsenen tähdistössä 2700 valovuoden päässä oleva tähti.
Tämän keltainen pääsarjan tähti muistuttaa Aurinkoa, sillä
sen spektrityyppi on G4V. Tähti on hieman Aurinkoa metalliköyhempi.
Planeetat

Kepler-satelliitin tekemien 
havaintojen mukaan tähteä kiertää supermaa Kepler-69c, jonka säde on noin 1,7 Maan sädettä,
kerran 242 vuorokaudessa tähden ympäri. Planeettaa on sanottu "super-Venukseksi". Planeetan säde 1,54 maan sädettä. Etäisyys keskustähdestään 0,64 AU ja kiertoaika 242 vuorokautta. Vaikka planeetta saattaa ollakin Venusta vastaavan kuuma kasvihuone-ilmiön takia, mitä ei tunneta, teoreettinen planeetan lämpötila on vain 299 K (0 °C), jos valonheijastuskyky on 0,3.
Kepler-69b kiertää hyvin lähellä keskustähteään 13,7 päivässä, ja on säteeltään 2,24 Maan sädettä. Tällöin planeetalla ei ole tuntemamme kaltaista elämää, koska se on liian kuuma, laskujen mukaan noin 700 K eli 400 °C.
Keskusta (Pietarsaari)

Pietarsaaren tori
Keskusta on yksi Pietarsaaren kaupunginosista. Tunnusomaista Pietarsaaren keskustalle ovat leveät kadut, kaupunginosia erottavat esplanadit, sekä vauraimpien tonttien eduspuutarhat kaupungin eteläosassa. Torin kupera topografia on museoviraston suojelema. Pietarsaaren tori on fyysisiltä mitoiltaan suunnilleen saman kokoinen kuin Tukholman Sergelin tori.
Historia

Pietarsaaren ydinkeskusta sai nykyisen korttelijakonsa ja katujen suuntauksensa todennäköisesti ensimmäisessä asemakaavassaan vuonna 1653. Asemakaavan laatijana pidetään maanmittari Erik Niurénia.
Vuonna 2015 torin alueella suoritetuissa museoviraston arkeologisissa kaivauksissa löytyi esineitä ja rakennelmia 1650-luvulta vuoteen 1835. Kaivauksissa ilmeni, että nykyisen torin paikalla oli maatila 1600-luvun alkupuolella. Pietarsaaren tori rakennettiin vuoden 1835 tulipalon jälkeen. Tori laajennettiin ja  päällystettiin 1970-luvulla. Kivirakentaminen on ollut alueella massiivisempaa verrattuna muihin Pohjanlahden kaupunkeihin.
1900-luvun alussa keskusta laajeni länteen, kun Herrholminkadun länsipuoliset korttelit rakennettiin. 1910-luvun lopulla aloitettiin Kanavapuistikon ja kirkon välisten korttelien kunnostaminen, mutta kunnostustyöt tyrehtyivät 1920-luvun alun laskusuhdanteen vuoksi. Pietarinpuistikon itäpään tontit rakennettiin 1920-luvulla, ja 1930- ja 1940-luvuilla rakentaminen jatkui kanavan länsipuolella. 1950-luvun puolivälissä alkoi kerrostalojen tuotanto. Vuosien 1946 ja 1958 välillä keskustan asuinhuoneiden määrä kasvoi 1 585:llä.
Torin alle avattiin vuoden 2016 lopulla Toriparkki, jonka koko on noin 7 000 neliömetriä kahdessa tasossa. Paikkoja toriparkissa on hieman yli 200 autolle. Toriparkin yhteyteen rakennettiin kauppakeskus Jakob Center. Keväällä 2017 Elävät kaupunkikeskustat -yhdistyksen teettämän kaupunkikeskustojen elinvoimavertailun mukaan Pietarsaari oli ylivoimaisesti ykkönen. Vertailussa verrattiin 25 kaupungin keskustaa. Pietarsaaren keskustan elinvoimaluku oli 6 146. Elinvoimalukua kasvattavat keskustassa lauantaisin avoinna olevat liikkeet ja ravintolat sekä alhainen tyhjien liiketilojen määrä.
Vuonna 2022 Elävät Kaupunkikeskustat ry palkitsi  Pietarsaaren keskustan valtakunnallisessa keskustakilpailussa.